Mofsa yo a bitšwago Erin o re: “Papa o be a tšea founo ya ka, a nyake password ya ka gomme a bale melaetša ka moka. Ge ke be ke sa nyake, o be a nagana gore go na le seo ke se fihlago.”
Denise, yoo gona bjale a lego mengwageng ya mathomong a bo-20 o gopola kamoo mmagwe a bego a hlahloba founo ya gagwe. O re: “Mma o be a lebelela dinomoro ka moka tše di lego ka founong ya ka gomme a mpotšiša gore ke tša bomang le gore ke bolela ka eng le batho bao.”
Mofsa yo a bitšwago Kayla o re mmagwe o kile a bala e nngwe ya dipuku tša gagwe tšeo a bego a ngwalela diphiri tša gagwe ka go yona. O re: “Ka pukung yeo ke be ke ngwadile maikwelo a ka le ditaba tše dingwe tša mabapi le yena mma. Ka morago ga gore a e bale, ke ile ka se sa ngwala selo ka pukung yeo.”
Delia o re: “Ke dira gore dilo di be bonolo bakeng sa batswadi ba ka. Ke ba botša dilo tšeo di diregago bophelong bja ka. Ke ba botša dilo ka moka tšeo ba nyakago go di tseba, gomme ge ke dira bjalo ba a mpota e bile ga ba tsenatsene bophelo bja ka.”
Daniel o re: “Ke nagana gore batswadi ba gopola diphošo tšeo ba ilego ba di dira ge e be e sa le bafsa, ka gona ga ba nyake gore bana ba bona ba bušeletše diphošo tšeo.”